title: 2014/7/EU: Neuvoston päätös, annettu 5 päivänä joulukuuta 2013 , Euroopan yhteisöjen ja niiden jäsenvaltioiden sekä Georgian kumppanuus- ja yhteistyösopimukseen liitettävän pöytäkirjan, joka koskee Euroopan unionin ja Georgian puitesopimusta Georgian osallistumista unionin ohjelmiin säätelevistä yleisistä periaatteista, allekirjoittamisesta unionin puolesta ja väliaikaisesta soveltamisesta

text:
                  11.1.2014

                  FI

                  Euroopan unionin virallinen lehti

                  L 8/1

         NEUVOSTON PÄÄTÖS,
         annettu 5 päivänä joulukuuta 2013,
         Euroopan yhteisöjen ja niiden jäsenvaltioiden sekä Georgian kumppanuus- ja yhteistyösopimukseen liitettävän pöytäkirjan, joka koskee Euroopan unionin ja Georgian puitesopimusta Georgian osallistumista unionin ohjelmiin säätelevistä yleisistä periaatteista, allekirjoittamisesta unionin puolesta ja väliaikaisesta soveltamisesta
         (2014/7/EU)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 212 artiklan yhdessä 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Neuvosto valtuutti komission 18 päivänä kesäkuuta 2007 neuvottelemaan Euroopan yhteisöjen ja niiden jäsenvaltioiden sekä Georgian tasavallan kumppanuus- ja yhteistyösopimukseen (1) liitettävän pöytäkirjan, joka koskee Euroopan unionin ja Georgian puitesopimusta Georgian osallistumista unionin ohjelmiin säätelevistä yleisistä periaatteista, jäljempänä ’pöytäkirja’.

                     (2)

                     Neuvottelut on saatu päätökseen.

                     (3)

                     Pöytäkirjan tarkoituksena on määritellä varainhoito- ja tekniset säännöt, jotta Georgia voisi osallistua tiettyihin EU:n ohjelmiin. Pöytäkirjassa määritelty horisontaalinen kehys on taloudellinen, varainhoidollinen ja tekninen yhteistyöväline, joka mahdollistaa tuen, erityisesti unionin rahoitustuen saannin ohjelmasta riippuen. Kehystä sovelletaan vain niihin unionin ohjelmiin, joihin asianomaiset perustamisasiakirjat antavat Georgialle mahdollisuuden osallistua. Pöytäkirjan allekirjoittaminen ja väliaikainen soveltaminen eivät anna mahdollisuutta ohjelmiin sisältyvien ja niiden käynnistysvaiheessa noudatettavien alakohtaisten politiikkojen mukaisten valtuuksien harjoittamiseen.

                     (4)

                     Pöytäkirja olisi allekirjoitettava unionin puolesta ja sitä olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen.

               ON HYVÄKSYNYT TÄMÄN PÄÄTÖKSEN:

            1 artikla
            Annetaan valtuutus allekirjoittaa Euroopan yhteisöjen ja niiden jäsenvaltioiden sekä Georgian kumppanuus- ja yhteistyösopimukseen liitettävä pöytäkirja, jäljempänä ’pöytäkirja’, joka koskee Euroopan unionin ja Georgian puitesopimusta Georgian osallistumista unionin ohjelmiin säätelevistä yleisistä periaatteista sillä varauksella, että pöytäkirjan tekeminen saatetaan päätökseen.
            Pöytäkirjan teksti on liitetty tähän päätökseen.

            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on valtuudet allekirjoittaa pöytäkirja unionin puolesta.

            3 artikla
            Pöytäkirjaa sovelletaan sen tekemistä varten tarvittavien menettelyjen päätökseen saattamiseen asti väliaikaisesti sen allekirjoittamispäivästä (2) lukien.

            4 artikla
            Tämä päätös tulee voimaan päivänä, jona se hyväksytään.

            Tehty Brysselissä 5 päivänä joulukuuta 2013.

                  Neuvoston puolesta

                  Puheenjohtaja

               D. A. BARAKAUSKAS

            (1)  EYVL L 205, 4.8.1999, s. 3.

            (2)  Neuvoston pääsihteeristö julkaisee pöytäkirjan allekirjoituspäivän Euroopan unionin virallisessa lehdessä.


title: 2013/18/EU: Euroopan parlamentin ja neuvoston päätös, annettu 12 päivänä joulukuuta 2012 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2012/005 SE/Saab, Ruotsi)

text:
               12.1.2013

               FI

               Euroopan unionin virallinen lehti

               L 8/17

         EUROOPAN PARLAMENTIN JA NEUVOSTON PÄÄTÖS,
   annettu 12 päivänä joulukuuta 2012,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2012/005 SE/Saab, Ruotsi)
   (2013/18/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa.

               (2)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (3)

               Ruotsi toimitti 25 päivänä toukokuuta 2012 hakemuksen EGR:n varojen ottamiseksi käyttöön Saab Automobile SA -yrityksen, yhden sen tytäryhtiön ja 16 sen toimittajan toteuttamien työntekijävähennysten vuoksi ja täydensi hakemustaan lisätiedoilla 20 päivään elokuuta 2012 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 5 454 560 euroa.

               (4)

               Tämän vuoksi EGR:stä olisi otettava käyttöön varoja rahoitustuen antamiseksi Ruotsin hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 5 454 560 euroa maksusitoumusmäärärahoina ja maksumäärärahoina osana varainhoitovuotta 2012 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 12 päivänä joulukuuta 2012.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         A. D. MAVROYIANNIS

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


title: Neuvoston päätös, annettu 12 päivänä joulukuuta 2014 , neuvoston kannan vahvistamisesta esitykseen Euroopan unionin lisätalousarvioksi nro 8 varainhoitovuodeksi 2014

text:
               20.12.2014

               FI

               Euroopan unionin virallinen lehti

               C 461/20

         NEUVOSTON PÄÄTÖS,
   annettu 12 päivänä joulukuuta 2014,
   neuvoston kannan vahvistamisesta esitykseen Euroopan unionin lisätalousarvioksi nro 8 varainhoitovuodeksi 2014
   (2014/C 461/12)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,
   ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (1) ja erityisesti sen 41 artiklan,
   sekä katsoo seuraavaa:

               —

               unionin talousarvio varainhoitovuodeksi 2014 hyväksyttiin lopullisesti 20 päivänä marraskuuta 2013 (2),

               —

               komissio antoi 28 päivänä marraskuuta 2014 ehdotuksen, joka sisälsi lisätalousarvioesityksen nro 8 varainhoitovuoden 2014 yleiseen talousarvioon,

               —

               ottaen huomioon, että lisätalousarvioesitys nro 8 varainhoitovuoden 2014 yleiseen talousarvioon on hyväksyttävä viipymättä, on perusteltua lyhentää neuvoston työjärjestyksen 3 artiklan 3 kohdan mukaisesti pöytäkirjan (N:o 1) 4 artiklan mukaista kansallisille parlamenteille ilmoittamista koskevaa kahdeksan viikon määräaikaa samoin kuin asian neuvoston esityslistaehdotukseen sisällyttämistä koskevaa kymmenen päivän määräaikaa,

         ON PÄÄTTÄNYT SEURAAVAA:
   Ainoa artikla
   Neuvoston kanta esitykseen Euroopan unionin lisätalousarvioksi nro 8 varainhoitovuodeksi 2014 vahvistettiin 12 päivänä joulukuuta 2014.
   Kannan tekstiin voi kokonaisuudessaan tutustua tai sen voi ladata neuvoston verkkosivustolla osoitteessa http://www.consilium.europa.eu/

      Tehty Brysselissä 12 päivänä joulukuuta 2014.

            Neuvoston puolesta

            Puheenjohtaja

         S. GIANNINI

      (1)  EUVL L 298, 26.10.2012, s. 1.

      (2)  EUVL L 51, 20.2.2014, s. 1, sekä oikaisut EUVL L 111, 15.4.2014, s. 96, EUVL L 124, 25.4.2014, s. 30 ja EUVL L 322, 7.11.2014, s. 1.


title: 2005/313/: EFTAn valvontaviranomaisen päätös N:o 313/05/KOL, tehty 7 päivänä joulukuuta 2005 , valtiontukea koskevien menettelysääntöjen ja aineellisten sääntöjen muuttamisesta 52. kerran

text:
               23.11.2006

               FI

               Euroopan unionin virallinen lehti

               L 324/32

         EFTAn VALVONTAVIRANOMAISEN PÄÄTÖS

   N:o 313/05/KOL,
   tehty 7 päivänä joulukuuta 2005,
   valtiontukea koskevien menettelysääntöjen ja aineellisten sääntöjen muuttamisesta 52. kerran
   EFTAN VALVONTAVIRANOMAINEN (1), joka,
   ottaa huomioon Euroopan talousalueesta tehdyn sopimuksen (2) ja erityisesti sen 61–63 artiklan sekä pöytäkirjan 26,
   ottaa huomioon EFTAn jäsenvaltioiden välisen, valvontaviranomaisen ja tuomioistuimen perustamista koskevan sopimuksen (3), ja erityisesti sen 24 artiklan ja 5 artiklan 2 kohdan b alakohdan sekä sen pöytäkirjassa 3 olevan I osan 1 artiklan.
   Valvonta- ja tuomioistuinsopimuksen 24 artiklan nojalla valvontaviranomainen varmistaa ETA-sopimuksen valtiontukea koskevien määräysten soveltamisen.
   Valvonta- ja tuomioistuinsopimuksen 5 artiklan 2 kohdan b alakohdan nojalla valvontaviranomainen antaa ilmoituksia ja suuntaviivoja asioista, joita ETA-sopimus koskee, jos kyseisessä sopimuksessa taikka valvonta- ja tuomioistuinsopimuksessa nimenomaisesti näin määrätään tai jos valvontaviranomainen pitää sitä tarpeellisena.
   Valvontaviranomainen palauttaa mieleen valtiontukea koskevat menettelysäännöt ja aineelliset säännöt (4), jotka se hyväksyi 19 päivänä tammikuuta 1994 (5).
   Valtiontukisääntöjen soveltamisesta lyhytaikaisiin vientiluottovakuutuksiin annettuun yhteisön tiedonantoon (6) liittyvät säännöt on otettu valtiontuen suuntaviivojen 17A lukuun (7).
   Valtiontuen suuntaviivojen 17A luvun voimassaolo päättyy 31 päivänä joulukuuta 2005.
   Euroopan komissio on ennen vuoden 2005 loppua tekemässä muutoksia valtiontukisääntöjen soveltamisesta lyhytaikaisiin vientiluottovakuutuksiin annettuun yhteisön tiedonantoon.
   ETA-sopimuksen liitteen XV lopussa olevaan lukuun ”YLEISTÄ” kuuluvan II kohdan mukaan valvontaviranomaisen on Euroopan komissiota kuultuaan annettava säädökset, jotka vastaavat Euroopan komission antamia säädöksiä.
   Valvontaviranomainen ei aikataulusyistä pysty tekemään vuoden 2005 loppuun mennessä valtiontuen suuntaviivojen 17A lukuun vastaavia muutoksia kuin yhteisö.
   Välttääkseen näissä olosuhteissa ”oikeudellisen tyhjiön” syntymisen valtiontuen suuntaviivojen 17A luvun voimassaolon päättymisen vuoksi valvontaviranomainen pitää tarpeellisena jatkaa 17A luvun voimassaoloa 30 päivään kesäkuuta 2006 tai päivään, jolloin valvontaviranomainen vahvistaa joko lyhytaikaisia vientiluottovakuutuksia koskevat muutokset tai uudet suuntaviivat riippuen siitä, kummat vahvistetaan aikaisemmin.
   Valvontaviranomainen on kuullut Euroopan komissiota.
   Valvontaviranomainen muistuttaa kuulleensa EFTA-valtioita 11 päivänä marraskuuta 2005 päivätyillä Islannille, Liechtensteinille ja Norjalle lähetetyillä kirjeillä,
   ON TEHNYT TÄMÄN PÄÄTÖKSEN:

               1)

               Korvataan valtiontuen suuntaviivojen lyhytaikaisia vientiluottovakuutuksia koskevan 17A.4 jakson 14 kohdan ensimmäinen virke uudella virkkeellä seuraavasti:
               ”Näitä sääntöjä sovelletaan 1 päivästä kesäkuuta 199830 päivään kesäkuun 2006 tai siihen päivään asti, jolloin valvontaviranomainen vahvistaa lyhytaikaisia vientiluottovakuutuksia koskevat muutokset tai uudet suuntaviivat riippuen siitä, kummat vahvistetaan aikaisemmin.”

               2)

               EFTAn jäsenvaltioille ilmoitetaan tästä päätöksestä kirjeellä, johon liitetään jäljennös tästä päätöksestä.

               3)

               Päätös annetaan tiedoksi Euroopan komissiolle ETA-sopimuksen pöytäkirjassa 27 olevan d kohdan mukaisesti lähettämällä sille jäljennös tästä päätöksestä.

               4)

               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

      Tehty Brysselissä 7 päivänä joulukuuta 2005.

            EFTAn valvontaviranomaisen puolesta

         Einar M. BULL

            Puheenjohtaja

         Kurt JÄGER

            Kollegion jäsen

      (1)  Jäljempänä ’valvontaviranomainen’.

      (2)  Jäljempänä ’ETA-sopimus’.

      (3)  Jäljempänä ’valvonta- ja tuomioistuinsopimus’.

      (4)  Jäljempänä ’valtiontuen suuntaviivat’.

      (5)  Julkaistu alunperin EYVL L 231, 3.9.1994, ja sen ETA-täydennysosassa N:o 32 samana päivänä. Valtiontuen suuntaviivojen ajantasaistettu versio on saatavilla valvontaviranomaisen verkkosivuilla: www.eftasurv.int

      (6)  Euroopan yhteisön perustamissopimuksen 93 artiklan 1 kohdan mukainen komission tiedonanto jäsenvaltioille perustamissopimuksen 92 ja 93 artiklan soveltamisesta lyhytaikaisiin vientiluottovakuutuksiin (EYVL C 281, 17.9.1997, s. 4). Tiedonanto sellaisena kuin se on muutettuna vuonna 2001 (EYVL C 217, 2.8.2001, s. 2) ja 2004 (EUVL C 307, 11.12.2004, s. 12) annetuilla komission tiedonannoilla.

      (7)  Suuntaviivojen 17A luku otettiin uudelleen käyttöön valvontaviranomaisen päätöksellä N:o 144/05/KOL (EUVL L 294, 10.11.2005, s. 9).


title: Neuvoston päätös, tehty 1 päivänä joulukuuta 2009 , Euroopan unionin neuvoston pääsihteerin palvelussuhteen ehdoista

text:
               9.12.2009

               FI

               Euroopan unionin virallinen lehti

               L 322/38

      NEUVOSTON PÄÄTÖS,
   tehty 1 päivänä joulukuuta 2009,
   Euroopan unionin neuvoston pääsihteerin palvelussuhteen ehdoista
   (2009/912/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 243 artiklan,
   sekä katsoo, että on tarpeen vahvistaa Euroopan unionin neuvoston pääsihteerin palvelussuhteen ehdot,
   ON TEHNYT TÄMÄN PÄÄTÖKSEN:
   1 artikla
   Euroopan unionin neuvoston pääsihteerin peruspalkka vastaa palkkaluokan 16 kolmatta ikälisää saavan Euroopan unionin virkamiehen peruspalkkaa kerrottuna 100 prosentilla. Hänelle myönnetään Euroopan unionin virkamiesten henkilöstösääntöjen (1) mukaiset perhelisät ja korvaukset.
   Lisäksi häneen sovelletaan kulujen korvaamisen ja sosiaaliturvan osalta edellä mainituissa henkilöstösäännöissä määrättyjä järjestelyjä vastaavia järjestelyjä, ja häneen sovelletaan vastaavasti henkilöstösääntöjen liitteessä VII olevaa 17 artiklaa.
   2 artikla
   Edellä 1 artiklan ensimmäisessä kohdassa tarkoitettuun palkkaan sovelletaan korjauskerrointa, jonka neuvosto vahvistaa Euroopan unionin virkamiesten henkilöstösääntöjen 64 ja 65 artiklan mukaisesti niiden virkamiesten osalta, joiden toimipaikka on Belgia.
   3 artikla
   Euroopan unionin neuvoston pääsihteerille myönnetään asuntokorvaus, joka on vahvistettu tilintarkastustuomioistuimen jäsenten palkkajärjestelyistä annetun neuvoston asetuksen (ETY, Euratom, EHTY) N:o 2290/77 (2) 4 artiklassa, ja palvelussuhteen päättyessä häneen sovelletaan eläkejärjestelyjen ja siirtymäkauden korvauksen osalta tuossa asetuksessa säädettyjä järjestelyjä vastaavia järjestelyjä.
   4 artikla
   Euroopan unionin neuvoston pääsihteeriin sovelletaan Euroopan yhteisöille suoritettavaan veroon sovellettavien edellytysten ja menettelyn vahvistamisesta 29 päivänä helmikuuta 1968 annettua asetusta (ETY, Euratom, EHTY) N:o 260/68 (3).
   5 artikla
   Euroopan unionin neuvoston pääsihteeriin sovelletaan Euroopan unionin erioikeuksista ja vapauksista tehdyn pöytäkirjan 11–14 artiklaa ja 17 artiklaa sekä kaikkia Euroopan unionin virkamiesten henkilöstösääntöjen asiaankuuluvia määräyksiä 52 artiklaa lukuun ottamatta, jollei tässä päätöksessä toisin säädetä.
   6 artikla
   Tätä päätöstä sovelletaan 1 päivästä joulukuuta 2009.
   Neuvoston puheenjohtaja antaa tämän päätöksen tiedoksi Euroopan unionin neuvoston pääsihteerille.
   Tämä päätös julkaistaan Euroopan unionin virallisessa lehdessä.

      Tehty Brysselissä 1 päivänä joulukuuta 2009.

            Neuvoston puolesta

            Puheenjohtaja

         B. ASK

      (1)  Asetus (ETY, Euratom, EHTY) N:o 259/68 (EYVL L 56, 4.3.1968, s. 1).

      (2)  EYVL L 268, 20.10.1977, s. 1.

      (3)  EYVL L 56, 4.3.1968, s. 8.


Avis juridique important

|

31997D0359

97/359/EY: Neuvoston päätös, tehty 24 päivänä maaliskuuta 1997, informaatioteknologiatuotteiden tullien poistamisesta

Virallinen lehti nro L 155 , 12/06/1997 s. 0001 - 0002

NEUVOSTON PÄÄTÖS,tehty 24 päivänä maaliskuuta 1997 (1),informaatioteknologiatuotteiden tullien poistamisesta (97/359/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo, ettäEuroopan unionin ja Yhdysvaltain huippukokouksen yhteydessä Madridissa 13 päivänä joulukuuta 1995 hyväksytyssä uudessa Euroopan ja Yhdysvaltain suhteiden asialistassa päätettiin pyrkiä informaatioteknologiasopimuksen tekemiseen,komission sen kolmansien maiden kanssa käymiä alustavia neuvotteluja koskevien kertomusten perusteella neuvosto päätti 16 päivänä marraskuuta 1996 aloittaa neuvottelut kolmansien maiden kanssa informaatioteknologiasopimuksen tekemiseksi, jaMaailman kauppajärjestön Singaporessa pidetyssä ensimmäisessä yleiskokouksessa hyväksyttiin 13 päivänä joulukuuta 1996 ministerien julistus informaatioteknologiatuotteiden kaupasta; julistuksessa asetetaan tiettyjä ennakkoehtoja informaatioteknologiatuotteiden tullien poistamisen toimeenpanolle; näitä ennakkoehtoja on noudatettava,informaatioteknologiatuotteiden kauppaa koskeva ministerien julistus liitteineen ja lisäyksineen muodostaa sopimuksen informaatioteknologiatuotteiden kaupasta,EY-ITA-myönnytysluettelo CXL, jolla muutetaan voimassa olevaa yhteisön myönnytysluetteloa, olisi toimitettava Maailman kauppajärjestölle, jasopimus informaatioteknologiatuotteiden kaupasta sekä sen toimeenpanoa koskeva tiedonanto olisi hyväksyttävä yhteisön puolesta,ON PÄÄTTÄNYT SEURAAVAA:1 artiklaHyväksytään yhteisön puolesta sopimus informaatioteknologiatuotteiden kaupasta sekä sen toimeenpanoa koskeva tiedonanto.Sopimuksen ja tiedonannon teksti on tämän päätöksen liitteenä.2 artiklaInformaatioteknologiatuotteiden kaupasta annetun ministerien julistuksen liitteessä olevan 4 kohdan mukaisesti neuvostoi) ottaa huomioon, että noin 90:tä prosenttia maailman informaatioteknologiatuotteiden kaupasta edustavat osallistujat ovat ilmoittaneet hyväksynnästään, jaii) hyväksyy yhteisön puolesta joidenkin informaatioteknologiasopimukseen osallistujien tullien porrastusta koskevat pyynnöt.3 artiklaNeuvosto valtuuttaa komission toimittamaan Maailman kauppajärjestön käsiteltäväksi liitteenä olevat Euroopan yhteisön myönnytysluetteloa koskevat muutokset sellaisina kuin ne on esitetty liitteenä olevaan sopimukseen sisältyvässä EY-ITA-myönnytysluettelossa CXL.4 artiklaNeuvoston puheenjohtaja tekee yhteisön puolesta ministerien julistuksessa tarkoitetun tiedonannon.5 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 24 päivänä maaliskuuta 1997.Neuvoston puolestaH. VAN MIERLOPuheenjohtaja(1) Tämä konsolidoitu teksti sisältää neuvoston 14. toukokuuta 1997 hyväksymät oikaisut.


title: 2008/598/EY: Komission päätös, tehty 25 päivänä kesäkuuta 2008 , päätöksen 2004/706/EY muuttamisesta yritysten hallinnointi- ja ohjausjärjestelmää käsittelevän eurooppalaisen foorumin jäsenluettelon osalta

text:
               22.7.2008

               FI

               Euroopan unionin virallinen lehti

               L 193/12

      KOMISSION PÄÄTÖS,
   tehty 25 päivänä kesäkuuta 2008,
   päätöksen 2004/706/EY muuttamisesta yritysten hallinnointi- ja ohjausjärjestelmää käsittelevän eurooppalaisen foorumin jäsenluettelon osalta
   (2008/598/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   sekä katsoo seuraavaa:

               (1)

               Toukokuussa 2003 annetussa yhtiöoikeuden uudistamista ja omistajaohjauksen parantamista koskevassa komission tiedonannossa (1) esitetään toimintasuunnitelma, jonka aloitteista yksi on omistajaohjausta käsittelevä eurooppalainen foorumi; kyseinen foorumi perustettiin komission päätöksellä 2004/706/EY (2).

               (2)

               Yritysten hallinnointi- ja ohjausjärjestelmää käsittelevän eurooppalaisen foorumin tehtävänä on edistää jäsenvaltioiden parhaiden käytäntöjen yksilöimistä ja vaihtamista yritysten hallinnointi- ja ohjausjärjestelmän korkean laadun takaamiseksi kaikkialla Euroopan unionissa, toimia pohdinta- ja keskusteluelimenä sekä tarjota komissiolle neuvontaa yritysten hallinnointi- ja ohjausjärjestelmää koskevissa asioissa.

               (3)

               Yritysten hallinnointi- ja ohjausjärjestelmää käsittelevä eurooppalainen foorumi on ensimmäisten kolmen toimintavuotensa aikana antanut huomattavan panoksen Euroopan unionissa käytyyn yritysten hallinnointi- ja ohjausjärjestelmää koskevaan keskusteluun ja vaikuttanut merkittävällä tavalla komission tällä alalla tekemään työhön.

               (4)

               Nykyisten jäsenten kolmivuotinen toimikausi päättyi 17 päivänä lokakuuta 2007. Päätöksen 2004/706/EY 4 artiklan mukaan jäsenet jatkavat tehtävissään, kunnes heidän tilalleen on nimitetty uudet jäsenet tai heidät on nimitetty uudelleen.

               (5)

               Päätöksen 2004/706/EY liitteessä oleva jäsenluettelo olisi siksi korvattava uudella jäsenluettelolla seuraavaksi kolmivuotiseksi toimikaudeksi,

         ON PÄÄTTÄNYT SEURAAVAA:
   Ainoa artikla
   Korvataan päätöksen 2004/706/EY liitteessä oleva jäsenluettelo tämän päätöksen liitteessä olevalla luettelolla.

      Tehty Brysselissä 25 päivänä kesäkuuta 2008.

            Komission puolesta

         Charlie McCREEVY

            Komission jäsen

      (1)  KOM(2003) 284 lopullinen.

      (2)  EUVL L 321, 22.10.2004, s. 53.

      LIITE

                  —

                  Bistra Boeva,

                  —

                  Antonio Borges,

                  —

                  Niklas Bruun,

                  —

                  Bertrand Collomb,

                  —

                  David Devlin,

                  —

                  Jose Maria Garrido Garcia,

                  —

                  Peter Montagnon,

                  —

                  Klaus-Peter Müller,

                  —

                  Colette Neuville,

                  —

                  Roland Oetker,

                  —

                  Rolf Skog,

                  —

                  Marek Sowa,

                  —

                  Trelawny Williams,

                  —

                  Jaap Winter,

                  —

                  Eddy Wymeersch.